দুপালি ভেকচিন লোৱা ভকত বৈষ্ণৱৰ বাবে মুকলি থাকিব শ্ৰীমন্ত শংকৰদেৱ সংঘৰ কেন্দ্ৰীয় অধিৱেশনৰ দ্বাৰ। কাৰ্যত ১৫ ফেব্ৰুৱাৰীৰ পৰা কভিড নীতিৰ শিথিলতাৰ পিছত কোনো ধৰণৰ নিষেধ্যাজ্ঞা নথকাৰ হেতুকে এই কথা স্পষ্ট কৰিছে শ্ৰীমন্ত শংকৰদেৱ সংঘৰ প্ৰধান সম্পাদক বাবুল বৰাই।
আজি বিশ্বনাথত শংকৰদেৱ সংঘৰ সংগী তথা সাংবাদিক ভাস্কৰ বৰাৰ বাসগৃহত উপস্হিত হৈ শ্ৰী মন্ত শংকৰদেৱ সংঘৰ প্ৰধান সম্পাদক জনে এইবাৰৰ অধিৱেশনত কেইবালক্ষ ভক্তপ্ৰাণ ৰাইজে অংশগ্ৰহন কৰিব বুলি জানিবলৈ দিয়ে। তদুপৰি প্ৰধান সম্পাদক জনৰ মতে বহিঃৰাজ্যৰ নাছিক, কলকাতা, পুৰী আদিৰ বৈষ্ণৱ সকলে অধিৱেশণৰ বাবে ইতিমধ্যে যোগাযোগ কৰাৰ কথাও প্ৰকাশ কৰে।
ডিব্ৰুগড়বাসীৰ আশাশুধীয়া প্ৰচেষ্টাৰ ফলত দুই বছৰ বিৰতিৰ মুৰত এইবাৰৰ অধিৱেশন দ্বিতীয় বৈষ্ণৱ পুৰীত পৰিণত হ'ব বুলি প্ৰকাশ কৰে। ৰাজ্য চৰকাৰে দুপালী ভেকচিন গ্ৰহনকাৰী ব্যক্তিৰ বাবে কভিড শিথিলতা প্ৰত্যাহাৰ কৰাৰ পিছত বৈষ্ণৱ ভকতৰ বাবে এই অধিৱেশনত জনাসমাগম বৃদ্ধি পোৱাটো প্ৰায় নিশ্চিত।
ইতিমধ্যে উৎফুল্লিত হৈ পৰিছে লাখ লাখ ভক্ত প্ৰাণ ৰাইজ। উল্লেখ্য যে আজি বিশ্বনাথৰ লেহুগাঁৱৰ কেশৱ বৰা আৰু ভাস্কৰ বৰাৰ বাসগৃহত অনুষ্ঠিত প্ৰয়াত বিমলা বৰাৰ একাদশ দিৱসত উপস্হিত থাকি শেষ শ্ৰদ্ধা জ্ঞাপন কৰে শ্ৰীমন্ত শংকৰদেৱ সংঘৰ প্ৰধান সম্পাদক বাবুল বৰাই।
এই অনুষ্ঠানতে শ্ৰীমন্ত শংকৰদেৱ সংঘৰ বিশ্বনাথ জিলা সমিতি, আঞ্চলিক সমিতি, বিষ্ণুপুৰ প্ৰাথমিক, শংকৰ মাধৱ সমন্বয় ক্ষেত্ৰ পৰিচালনা সমিতি, লেহুগাঁও ৰাস সমিতি আদিয়ে সম্বৰ্ধনা জনায়।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
